# Ενδεικτικές δραστηριότητες για την περιγραφική αξιολόγηση

Στο πλαίσιο μιας αρχικής αξιολόγησης ο/η εκπαιδευτικός χρησιμοποιεί την τεχνική της ιδεοθύελλας για να εκτιμήσει τις υπάρχουσες γνώσεις των μαθητών/- τριών, αλλά και ένα ψηφιακό παιχνίδι αντιστοίχισης (Wordwall) για να αξιολογήσει τις γνώσεις που αποκόμισαν οι μαθητές/-τριες από την ιστοεξερεύνηση.

Τα εργαστήρια περιέχουν ποικίλες δραστηριότητες διαμορφωτικής αυτοαξιολόγησης και ετεροαξιολόγησης, καθώς οι μαθητές/τριες ελέγχουν την ποιότητα των εργασιών τους σχεδόν σε κάθε στάδιο . Οι μαθητές/τριες παρουσιάζουν τις εργασίες τους (Εργαστήριο 1 «Βιβλιο-έρευνα»/ Εργαστήριο 2

«Προετοιμασία συνεντεύξεων»/ Εργαστήριο 3 «Παρουσίαση») και ακολουθεί αναστοχαστική **συζήτηση** με βάση συγκεκριμένα κριτήρια. Έτσι, και η ολομέλεια γίνεται ο αναστοχαστικός καθρέπτης των ομάδων και κάθε ομάδα ελέγχει και βελτιώνει το έργο της.

Η αυτοαξιολόγηση για κάθε μαθητή/τρια ξεχωριστά ολοκληρώνεται με το Φύλλο Αυτοαξιολόγησης, που αφορά τόσο τις ψηφιακές δεξιότητες που έχει αναπτύξει όσο και το ίδιο το περιεχόμενο και τις δεξιότητες συνεργασίας και επικοινωνίας.

Ο/Η εκπαιδευτικός μπορεί να χρησιμοποιήσει τον συνεργατικό πίνακα Padlet για την **καταγραφή** των έργων και των προσωπικών εντυπώσεων των μαθητών/τριών. Η κατανόηση της θεματικής μπορεί να διαφανεί στις συνεντεύξεις και τα ηλεκτρονικά βιβλία. Παράλληλα, το είδος των αναρτήσεων (κείμενο, ηχογραφήσεις, φωτογραφίες, βιντεοσκοπήσεις) των μαθητών/τριών θα δώσουν ενδείξεις και τον βαθμό της εξοικείωσης τους με τα ψηφιακά μέσα.

Μια συνολική αποτίμηση της εικόνας κάθε μαθητή/τρια θα μπορούσε να γίνει με μια κλείδα παρατήρησης για το συγκεκριμένο εργαστήριο, που θα εξετάζει τους παρακάτω δείκτες

1. Συνεργασία με την ομάδα
2. Συμμετοχή στις δράσεις
3. Σεβασμός προς την ομάδα
4. Αυτεπάρκεια
5. Δεξιότητα στην αναζήτηση πληροφοριών και την επεξεργασία δεδομένων
6. Παραγωγή ψηφιακού περιεχομένου
7. Επίλυση προβλήματος με ψηφιακά μέσα
8. Ψηφιακή επικοινωνία

με διαβαθμίσεις: αρχόμενη/αναπτυσσόμενη/ικανοποιητική/εξαιρετική.

Αν ο/ η εκπαιδευτικός το κρίνει σκόπιμο, μπορεί να διαμορφώσει μία γραπτή εξέταση πολλαπλών απαντήσεων ή ένα ψηφιακό παιχνίδι για να αποτιμήσει με μεγαλύτερη ακρίβεια την εμπέδωση των νέων γνώσεων.

# Φύλλα περιγραφικής αυτοαξιολόγησης (έως 2 σελίδες)

|  |  |  |  |  |
| --- | --- | --- | --- | --- |
|  | **Εργαστήριο: ΕΝΑ ΒΙΒΛΙΟ ΓΕΝΝΙΕΤΑΙ**  **Όνομα :……………………..……………………………** | Τάξη | Τμήμα | Έτος |
|  | **ΕΡΩΤΗΣΕΙΣ** | C:\Users\marot\AppData\Local\Microsoft\Windows\INetCache\IE\FZIU8WE8\Twemoji_1f609.svg[1].png | C:\Users\marot\AppData\Local\Microsoft\Windows\INetCache\IE\FZIU8WE8\Twemoji_1f610.svg[1].png | C:\Users\marot\AppData\Local\Microsoft\Windows\INetCache\IE\FZIU8WE8\Twemoji_1f626.svg[1].png |
| 1 | Συνεργάστηκα πρόθυμα και με σεβασμό με  τους/τις συμμαθητές/τριες μου στην ομάδα μου. |  |  |  |
| 2 | Ολοκλήρωσα τις δραστηριότητες που ανέλαβα στην ομάδα μου. |  |  |  |
| 3 | Παρακολούθησα με προσοχή τις παρουσιάσεις των συμμαθητών/τριών μου. |  |  |  |
| 4 | Άσκησα θετική και αιτιολογημένη κριτική στις εργασίες των άλλων ομάδων. |  |  |  |
| 5 | Γνωρίζω τους/τις επαγγελματίες που ασχολούνται με την παραγωγή ενός βιβλίου |  |  |  |
| 6 | Γνωρίζω τα στάδια παραγωγής ενός βιβλίου. |  |  |  |
| 7 | Μπορώ να γράψω ένα δικό μου παραμύθι  Χρησιμοποιώντας τον πίνακα των 6 στοιχείων. |  |  |  |
| 8 | Μπορώ να δημιουργήσω ένα βιβλίο στο Storyjumper. |  |  |  |
| 9 | Μπορώ να δημιουργήσω το δικό μου έντυπο βιβλίο με το Word. |  |  |  |
| 10 | Μπορώ να αναρτήσω ψηφιακό υλικό σε έναν πίνακα Padlet. |  |  |  |
| 11 | Η αγαπημένη μου δραστηριότητα ήταν… |  | | |
| 12 | Οι εργασίες που επιλέγω να κρατήσω για τον  ατομικό μου φάκελο (portfolio) είναι: |  | | |

**Περιγραφή ενδεικτικών δραστηριοτήτων για το portfolio μαθητή/-τριας**

Το portfolio θα μπορούσε να είναι έντυπο ή/και ψηφιακό, αναλόγως με τα παράγωγα των δράσεων. Προτείνεται να τηρηθεί Portfolio Ανάπτυξης, όπου οι μαθητές/τριες θα συμπεριλάβουν δείγματα των εργασιών τους που δείχνουν την εξέλιξή τους, αλλά και την πορεία του εργαστηρίου.

Οι μαθητές/τριες θα μπορούσαν να συμπεριλάβουν στο portfolio τους τα παρακάτω:

**Έντυπο portfolio**

Αποσπάσματα ή ολόκληρο το ημερολόγιο δράσης. Ζωγραφιές για την εικονογράφηση του έντυπου βιβλίου Φύλλα εργασίας

Έντυπο βιβλίο

**Ηλεκτρονικό portfolio**

Συνεργατικός Πίνακας Padlet

Ηλεκτρονικό Βιβλίο στο Storyjumper Φωτογραφίες από παγωμένες εικόνες